**Studenti u nepovoljnom položaju**

 Kategorije studenata koje mogu ostvariti pravo na dodatak za studente u nepovoljnom položaju (KA103) na Visokome gospodarskom učilištu u Križevcima – Natječaj za Erasmus+ SMS i SMP u ak. god. 2022/2023.

1. Podzastupljene ili ranjive skupine studenata - studenti nižeg socioekonomskog statusa

 Prosječni mjesečni prihodi po članu zajedničkog kućanstva ne prelaze 85 % proračunske osnovice (2.827,10 kuna za 2022) koja se utvrđuje svake godine odgovarajućim propisom. Uz ukupni dohodak u izračun prihoda ulaze i neoporezivi primici navedeni u Pravilniku o dodjeli državne stipendije. Vezano na upite jesu li određene kategorije dohodak ili ne, molimo pogledati Zakon o porezu na dohoda čl. 8. Dokazna dokumentacija:

 - Potvrda nadležne porezne uprave za sve članove zajedničkog kućanstva za zadnju dostupnu kalendarsku godinu u trenutku predaje natječajne dokumentacije. Studenti koji imaju prebivalište izvan Republike Hrvatske obvezni su kao dokaz dostaviti potvrde o visini ukupno ostvarenih prihoda nadležne porezne uprave izvan RH i potvrde iz RH za sve članove zajedničkog kućanstva. Za članove kućanstva koji su obrtnici, ako nije dostupna potvrda iz 2019. tada dostaviti potvrdu iz 2018. godine.

 - Za članove zajedničkog kućanstva koji su u mirovini ili su korisnici obiteljske mirovine potrebno je priložiti, osim potvrde nadležne porezne uprave, i potvrdu nadležne ustanove za mirovinsko osiguranje (u RH i izvan RH ako je primjenjivo – vidi gornji paragraf) o visini isplaćene mirovine za zadnju dostupnu kalendarsku godinu u trenutku predaje natječajne dokumentacije;

 - Popunjena izjava o članovima zajedničkog kućanstva (pod zajedničkim kućanstvom podrazumijeva se obiteljska ili druga zajednica osoba koje zajedno žive na istoj adresi prebivališta i podmiruju troškove života bez obzira na srodstvo). Za svakog člana sva tražena polja trebaju biti ispunjena. Obrazac u privitku ovog Natječaja. Izjavu nije potrebno ovjeriti kod javnog bilježnika.

**2. Izbjeglice, tražitelji azila ili migranti**

Dokazna dokumentacija

 - Odluka kojom se odobrava azil ili supsidijarna zaštita u Republici Hrvatskoj

 - dozvola boravka..

 - putovnica za azilanta ili posebna putovnica za stranca ili drugi važeći identifikacijski dokument. Temeljem čl. 70. st. 1. Zakona o međunarodnoj i privremenoj zaštiti samo osobe koje su u statusu azilanta i stranca pod supsidijarnom zaštitom imaju pravo na visoko obrazovanje pod istim uvjetima kao i hrvatski državljani u skladu s posebnim propisima.

**3. Studenti s djecom**

Dokazna dokumentacija

 - Zapis iz matice rođene djece

4. Studenti koji studiraju u mjestu izvan mjesta prebivališta

Studenti čiji je prebivalište udaljeno od mjesta studija više od 30km (uključujući i studente koji putuju na studij više od 30 km)

Dokazna dokumentacija

 - Preslika osobne iskaznice, ispis s prikazom udaljenosti (npr. HAK planer putovanja, google maps ili sl.)

**4. Studenti djeca hrvatskih branitelja**

Studenti djeca hrvatskih branitelja koji pripadaju sljedećim kategorijama: djeca smrtno stradalih hrvatskih branitelja iz Domovinskog rata, djeca nestalih hrvatskih branitelja iz Domovinskog rata, djeca hrvatskih ratnih vojnih invalida iz Domovinskog rata, djeca dragovoljaca iz Domovinskog rata i djeca hrvatskih branitelja iz Domovinskog rata koji su u Domovinskom ratu sudjelovali najmanje 100 dana kao pripadnici borbenog sektora. Potvrde o braniteljskom statusu dobivaju se u Ministarstvu branitelja.

 - Dokaz o statusu hrvatskog branitelja iz Domovinskog rata ili statusu djeteta hrvatskog branitelja iz Domovinskog rata izdaje nadležno tijelo državne uprave, odnosno Ministarstvo branitelja.

**5. Studenti pripadnici romske manjine**

 - Zapis iz matice rođenih ili presliku ispisa iz popisa birača

**6. Studenti koji su završili strukovnu školu**

 - Preslika svjedodžbe završnog razreda srednje škole

**7. Studenti iz alternativne skrbi**

Djeca bez roditeljske skrbi i djeca bez adekvatne roditeljske skrbi

 - Rješenje nadležnoga centra za socijalnu skrb (Studenti koji su pod skrbništvom ili su kao djeca bili pod skrbništvom ili im je priznato pravo na socijalnu uslugu smještaja ili im je kao djeci bilo priznato pravo na socijalnu uslugu smještaja na temelju propisa iz područja socijalne skrbi dostavljaju

rješenje kojim im je priznato pravo na socijalnu uslugu smještaja koje izdaje nadležna ustanova iz područjasocijalne skrbi.)

**8. Studenti iz ruralnih područja, manjih mjesta i otoka**

Naselja navedena u Zakonu o područjima posebne državne skrbi (NN 86/08, 57/11, 51/13, 148/13, 76/14, 147/14, 18/15, 106/18)

 - Potvrda o prebivalištu i boravištu iz koje je vidljivo da student živi u općini (a ne gradu) koja se nalazi u područjima posebne državne skrbi

**9. Studenti čiji roditelji imaju nižu razinu obrazovanja**

Najviši stečeni stupanj obrazovanja oba roditelja studenta odgovarasrednjoj stručnoj spremi.

 - Dokaz da oba roditelja/skrbnika ili jedan u slučaju jednog roditelja/skrbnika nemaju kvalifikacije visokog obrazovanja putem zapisa (uključujući i elektronički zapis) HZMO-a o podacima evidentiranim u matičnoj evidenciji Hrvatskog zavoda za mirovinsko osiguranje

**10. Stariji studenti – stariji od 30 godina**

 - Preslika osobne iskaznice ili zapis iz matice rođenih

**11. Studenti koji rade uz studij – studenti u radnom odnosu**

 - Potvrda iz mirovinskog sustava (HZMO-a)